stanford-oval/wikipedia huggingface dataset:
เดอะเฟซ (บริติช ฤดูกาลที่ 1)
ข้อมูลการออกอากาศ > ตอนที่ 2: Week Two

ออกอากาศ 7 ตุลาคม 2556
ทีมที่ชนะแคมเปญ: ทีมแคโรไลน์
ผู้ที่ถูกส่งเข้ามาในห้องคัดออก: เจสสิก้า มาร์ติน และ เอเลน เอ็นทูโร
ผู้ที่ถูกคัดออก: เจสสิก้า มาร์ติน
ข้อมูลการออกอากาศ > ตอนที่ 3: Week Three

ออกอากาศ 14 ตุลาคม 2556
ทีมที่ชนะแคมเปญ: ทีมแคโรไลน์
ผู้ที่ถูกส่งเข้ามาในห้องคัดออก: โคลอี จัสมิน และ นาตาลี วอร์ด
ผู้ที่ถูกคัดออก: นาตาลี วอร์ด
ข้อมูลการออกอากาศ > ตอนที่ 4: Week Four

ออกอากาศ 21 ตุลาคม 2556
ทีมที่ชนะแคมเปญ: ทีมแคโรไลน์
ผู้ที่ถูกส่งเข้ามาในห้องคัดออก: โคลอี จัสมิน และ นีนา เซธี
ผู้ที่ถูกคัดออก: โคลอี จัสมิน
ข้อมูลการออกอากาศ > ตอนที่ 5: Week Five

ออกอากาศ 28 ตุลาคม 2556
ทีมที่ชนะแคมเปญ: ทีมเนโอมี
ผู้ที่ถูกส่งเข้ามาในห้องคัดออก: บรูค เธส และ เอเลน เอ็นทูโร
ผู้ที่ถูกคัดออก: บรูค เธส
ข้อมูลการออกอากาศ > ตอนที่ 6: Week Six

ออกอากาศ 4 พฤศจิกายน 2556
ทีมที่ชนะแคมเปญ: ทีมเนโอมี
ผู้ที่ถูกส่งเข้ามาในห้องคัดออก: นีนา สตราวส์ & นีนา เซธี
ผู้ที่ถูกคัดออก: นีนา สตราวส์
ข้อมูลการออกอากาศ > ตอนที่ 7: Week Seven

ออกอากาศ 11 พฤศจิกายน 2556
ผู้เข้าแข่งขันที่ถูกคัดออกนอกห้องตัดสิน: นีนา เซธี
ทีมที่ชนะแคมเปญ: ทีมแคโรไลน์
ผู้เข้าแข่งขันที่ได้เข้ารอบสุดท้ายโดยอัตโนมัติ: นาดีน เมนเดส
ผู้เข้าแข่งขันที่ถูกเลือกให้เข้ารอบสุดท้ายจากเมนเทอร์ของทีมตนเอง: เอเลียเนอร์ โคร์โครัน, เอเลน เอ็นทูโร และ เอมมา โฮล์มส
ผู้ที่ถูกคัดออก: เรเควล สมิธ และ เซียนนา คิง
ข้อมูลการออกอากาศ > ตอนที่ 8: Week Eight

ออกอากาศ 18 พฤศจิกายน 2556
ผู้ที่ถูกคัดออก: นาดีน เมนเดส
เดอะเฟซสหราชอาณาจักร: เอมมา โฮล์มส
เมนเทอร์ของเดอะเฟซสหราชอาณาจักร:  เนโอมี แคมป์เบลล์
รองชนะเลิศ: เอเลียเนอร์ โคร์โครัน และ เอเลน เอ็นทูโร
ข้อมูลการแข่งขัน > ตารางการคัดออก

| ผู้เข้าแข่งขัน | ตอนที่> 1 | ตอนที่> 2 | ตอนที่> 3 | ตอนที่> 4 | ตอนที่> 5 | ตอนที่> 6 | ตอนที่> 7 | ตอนที่> 8 | ตอนที่> 8 |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ผู้ชนะในช่วงชาแลนจ์ | — | นาตาลี | นาดีน | โคลอี | นาดีน | เอเลน | นาดีน | — | — |  |  |  |  |  |  |  |  |  |  |  |  |  |  |  |
| เอมมา | ผ่าน | ผ่าน | ผ่าน | ผ่าน | ขนะ | ชนะ | เสี่ยง | ผ่าน | ชนะเลิศ |  |  |  |  |  |  |  |  |  |  |  |  |  |  |  |
| เอเลียเนอร์ | ผ่าน | ชนะ | ชนะ | ชนะ | ผ่าน | ผ่าน | เสี่ยง | ผ่าน | รอง ชนะเลิศ |  |  |  |  |  |  |  |  |  |  |  |  |  |  |  |
| เอเลน | ผ่าน | เสี่ยง | ผ่าน | ผ่าน | เสี่ยง | ผ่าน | เสี่ยง | ผ่าน | รอง ชนะเลิศ |  |  |  |  |  |  |  |  |  |  |  |  |  |  |  |
| นาดีน | ผ่าน | ชนะ | ชนะ | ชนะ | ผ่าน | ผ่าน | ชนะ | ตกรอบ |  |  |  |  |  |  |  |  |  |  |  |  |  |  |  |  |
| เซียนนา | ผ่าน | ผ่าน | ผ่าน | ผ่าน | ผ่าน | ผ่าน | ตกรอบ |  |  |  |  |  |  |  |  |  |  |  |  |  |  |  |  |  |
| เรเควล | ผ่าน | ผ่าน | ผ่าน | ผ่าน | ชนะ | ชนะ | ตกรอบ |  |  |  |  |  |  |  |  |  |  |  |  |  |  |  |  |  |
| นีนา เซธี | ผ่าน | ผ่าน | ผ่าน | เสี่ยง | ผ่าน | เสี่ยง | ตกรอบ  |  |  |  |  |  |  |  |  |  |  |  |  |  |  |  |  |  |
| นีนา สตราวส์ | ผ่าน | ชนะ | ชนะ | ชนะ | ผ่าน | ตกรอบ |  |  |  |  |  |  |  |  |  |  |  |  |  |  |  |  |  |  |
| บรูค | ผ่าน | ชนะ | ชนะ | ชนะ | ตกรอบ |  |  |  |  |  |  |  |  |  |  |  |  |  |  |  |  |  |  |  |
| โคลอี | ผ่าน | ผ่าน | เสี่ยง | ตกรอบ |  |  |  |  |  |  |  |  |  |  |  |  |  |  |  |  |  |  |  |  |
| นาตาลี | ผ่าน | ผ่าน | ตกรอบ |  |  |  |  |  |  |  |  |  |  |  |  |  |  |  |  |  |  |  |  |  |
| เจสสิก้า | ผ่าน | ตกรอบ |  |  |  |  |  |  |  |  |  |  |  |  |  |  |  |  |  |  |  |  |  |  |
ทีมแคโรไลน์  

 ทีมเอริน  

 ทีมเนโอมี
ตอนที่ 1 เป็นการคัดเลือกผู้เข้าแข่งขันเพื่อให้เหลือสิบสองคนสุดท้าย และแบ่งออกเป็นสามทีม ทีมละสี่คนตามที่เมนเทอร์หรือผู้เข้าแข่งขันได้ตัดสินใจเลือก
ตอนที่ 7 นีนา เซธี ถูกคัดออกนอกห้องตัดสินหลังจากทำผลงานในช่วงชาแลนจ์ได้แย่ที่สุด นาดีน ชนะแคมเปญเป็นรายบุคคลจึงได้ผ่านเข้าสู่รอบสุดท้ายไปโดยอัตโนมัติ
แคโรไลน์, เอริน และ เนโอมี ต้องเลือกลูกทีมของตัวเอง 1 คนให้ผ่านเข้าสู่รอบสุดท้าย แคโรไลน์ เลือก เอเลียเนอร์, เอริน เลือก เอเลน และ เนโอมี เลือก เอมมา
ตอนที่ 8 เอมมา, เอเลียเนอร์ และ เอเลน ถูกเลือกให้เดิน final walk โดยที่ นาดีน ถูกคัดออก
ข้อมูลการแข่งขัน > แคมเปญ

ตอนที่ 1: Natural Beauty Shots; Self Administered 'Transformations' (Casting)
ตอนที่ 2: i-D Magazine Party Girls In Groups
ตอนที่ 3: Revolving Runway Show for TheOutnet.com
ตอนที่ 4: Marks & Spencer Lingerie in Teams
ตอนที่ 5: Futuristic Maserati Adverts
ตอนที่ 6: Glamour Women of the Year Awards on the Red Carpet
ตอนที่ 7: Longchamp Campaign in Paris
ตอนที่ 8: Max Factor Beauty Shots & Commercials
หน้าที่เกี่ยวข้อง

เดอะเฟซ (สหรัฐ)
เดอะเฟซออสเตรเลีย
แหล่งข้อมูลอื่น

The Face ที่อินเทอร์เน็ตมูวีเดตาเบส
Official site
| ด ค กเดอะเฟซ |
| --- | --- |
ผู้ชาย:  ไทย 1  2  3 
ผู้หญิง:  ออสเตรเลีย 1  ไทย 1  2  3  4  5  สหราชอาณาจักร 1  สหรัฐอเมริกา 1  2  เวียดนาม 1  2  3  4
เด็กป่าเถื่อน

เด็กป่าเถื่อน (อังกฤษ: feral child) คือเด็กมนุษย์ซึ่งไม่ได้อยู่อาศัยกับมนุษย์ตั้งแต่อายุยังน้อยมาก และมักจะไม่มีประสบการณ์เกี่ยวกับพฤติกรรมและภาษามนุษย์ โดยในบางรายเป็นเด็กที่ถูกกักขัง (ส่วนใหญ่โดยผู้ปกครองของเด็ก) และบางรายอาจถูกกระทำทารุณทั้งทางกายและทางจิตใจก่อนที่จะถูกทิ้งหรือหนีไป เรื่องราวเกี่ยวกับเด็กป่าเถื่อนบางคนปรากฏอยู่ในตำนานและนิทานพื้นบ้าน โดยมีเนื้อหาเกี่ยวกับเด็กที่ถูกเลี้ยงดูมาโดยสัตว์ป่า
เดเนธอร์

เดเนธอร์ที่สอง (อังกฤษ: Denethor II) เป็นตัวละครตัวหนึ่งในจินตนิยายเรื่อง เดอะลอร์ดออฟเดอะริงส์ ของ เจ. อาร์. อาร์. โทลคีน เขาเป็นมนุษย์ชาวกอนดอร์ ผู้รั้งตำแหน่งเสนาบดี ผู้พิทักษ์บัลลังก์กษัตริย์คนที่ 26 แห่งกอนดอร์ ปกครองดูแลอาณาจักรเป็นคนสุดท้ายก่อนจะถูกรวมเข้ากับอาณาจักรเหนือ
ประวัติตามท้องเรื่อง

เดเนธอร์เป็นบุตรของเอคเธลิออนที่สอง เสนาบดีแห่งกอนดอร์ สืบเชื้อสายเสนาบดีปกครองดูแลอาณาจักรกอนดอร์เฝ้ารอองค์กษัตริย์มาหลายชั่วอายุคน  ตามปกรณัมกล่าวว่า เดเนธอร์เป็นคนเฉลียวฉลาดและมีจิตใจกล้าแข็ง เขาได้แต่งงานกับฟินดุยลัส ธิดาของเจ้าชายอดราฮิลแห่งโดลอัมรอธ และมีบุตรสองคนคือ โบโรเมียร์ และฟาราเมียร์
เดเนธอร์ได้ครอบครองพาลันเทียร์ดวงหนึ่งของกอนดอร์ เขาค้นพบความสามารถในการหยั่งรู้แผนการของเซารอนผ่านพาลันเทียร์นั้น แต่แล้วการณ์กลับกลายเป็นว่า เซารอนล่อลวงเดเนธอร์ให้หลงผิด สิ้นหวังและเสียสติไปในที่สุดผ่านทางพาลันเทียร์ดวงนี้เอง อย่างไรก็ดี เดเนธอร์พยายามต่อสู้กับเซารอนอย่างสุดกำลัง เขาส่งบุตรทั้งสองออกไปยังแนวหน้า ฟาราเมียร์คอยลาดตระเวนแนวชายแดนอิธิลิเอน ขณะที่โบโรเมียร์ต้องเสี่ยงอันตรายเดินทางขึ้นไปยังริเวนเดลล์เพื่อขอคำแนะนำ หลังจากที่ทั้งสองคนพี่น้องต่างมองเห็นนิมิตฝันถึง "ยมทูตแห่งอิซิลดูร์" ด้วยกันทั้งคู่
หลังจากโบโรเมียร์สิ้นชีพ เดเนธอร์ก็ยิ่งเศร้าเสียใจและสิ้นหวัง แต่เขาก็ยังดิ้นรนต่อสู้กับทัพเซารอน โดยส่ง "ลูกศรแดง" ไปยังโรฮันเพื่อเรียกหาความช่วยเหลือ (บทภาพยนตร์เปลี่ยนแปลงในจุดนี้เพื่อตอกย้ำความสิ้นหวังของเดเนธอร์) แต่สุดท้ายเมื่อฟาราเมียร์กลับจากการรบด้วยอาการบาดเจ็บสาหัสปางตาย เดเนธอร์เข้าใจผิดว่าตนสูญสิ้นหมดทุกอย่าง จึงเสียสติไปและเผาตัวตาย
ตำแหน่งเสนาบดีสืบทอดต่อไปยังฟาราเมียร์ผู้บุตร แต่ในยุคสมัยของอาณาจักรใหม่ กษัตริย์เอเลสซาร์ยกเลิกตำแหน่งเสนาบดี แล้วแต่งตั้งให้ฟาราเมียร์เป็นเจ้าชายแห่งอิธิลิเอน
เดอะไวต์สไตรปส์

| เดอะไวต์สไตรปส์ |
| --- | --- |
เม็กและแจ็ก ในปี 2007 ประเทศสเปน
ข้อมูลพื้นฐาน
ที่เกิด: ดีทรอยต์, รัฐมิชิแกน สหรัฐอเมริกา
แนวเพลง: การาจร็อก, พังก์บลูส์, ฮาร์ดร็อก
ช่วงปี: 1997–2011
ค่ายเพลง: Warner Bros., V2, Third Man Records, Sub-Pop, Sympathy for the Record Industry, XL, Italy

เว็บไซต์: www.whitestripes.com
เดอะไวต์สไตรปส์ (อังกฤษ: The White Stripes) เป็นวงร็อกคู่สามี-ภรรยาสัญชาติอเมริกัน ก่อตั้งขึ้นในปี 1997 ในดีทรอยต์ รัฐมิชิแกน ประกอบด้วย แจ็ก ไวต์ ซึ่งทำหน้าที่ร้องนำ เล่นกีตาร์ และเครื่องดนตรีอื่น และเม็ก ไวต์ มือกลอง เพอร์คัชชัน และร้องในบางครั้ง
หลังจากออกซิงเกิลหลายซิงเกิลและอัลบั้ม 3 ชุด ภายใต้ค่ายเพลงใต้ดินอิสระ เดอะไวต์สไตรปส์ก็เริ่มโดดเด่นขึ้นมาในปี 2002 ในส่วนหนึ่งของกระแสเพลงฟื้นฟูการาจร็อก อัลบั้ม White Blood Cells และ Elephant ประสบความสำเร็จเป็นอย่างดี ทำให้เป็นที่รู้จักกว้างขวางในสื่อทั้งในสหรัฐอเมริกาเองและในสหราชอาณาจักร และโดยเฉพาะอย่างยิ่งในซิงเกิล "Seven Nation Army" ที่กล่าวได้ว่าเป็นซิงเกิลที่ทำให้ไวต์สไตรปส์มีชื่อเสียงขึ้นมา เพลงได้ถูกนำไปใช้ในการแข่งขันฟุตบอล รวมถึงการประท้วงทางการเมืองในยุโรปหลายครั้ง
สมาชิกทั้ง 2 ทำเพลงด้วยตัวเองทั้งหมด ทั้งการเขียนเพลงและบันทึกเสียง แม้กระทั่งคอนเสิร์ตที่เล่นสดแค่ 2 คน ไม่มีนักดนตรีอื่นเพิ่มเติม ซึ่งพวกเขาได้ใช้เครื่องดนตรีที่จำกัดให้คุ้มค่าที่สุด โดยเฉพาะยิ่งในซิงเกิล "Seven Nation Army" ที่เสียงดูเหมือนใช้กีตาร์เบส แต่แท้จริงแล้วแจ็ก ไวต์ ได้ปรับเสียงให้กีตาร์ไฟฟ้าเล่นได้แบบ "เซมิ-อะคูสติก" (Semi-acoustic) ดนตรีของพวกเขาได้รับอิทธิพลผสมผสานระหว่างแนวพังก์และบลูส์ การแต่งเพลงที่เรียบเรียง แสดงอย่างง่ายๆ ดิบๆ และทั้งคู่ยังเป็นที่สะดุดตาในเรื่องของแฟชั่น ด้วยสีง่ายๆ มาประกอบโดยเฉพาะอย่างยิ่งคือ สีแดง สีขาว และสีดำ
เดอะไวต์สไตรปส์ มีผลงานสตูดิโออัลบั้ม 6 ชุด, อีพี 2 ชุด ,อัลบั้มมิวสิกวิดีโอ 1 ชุด, ซิงเกิล 26 ชุดและมิวสิกวิดีโอ 24 เพลง วงมียอดขายโดยประมาณที่ 12 ล้านชุดทั่วโลก โดยมียอดขาย 2 ล้านชุดเฉพาะในสหรัฐอเมริกา 3 อัลบั้มของพวกเขา ยังได้รับรางวัลแกรมมี่ในสาขาอัลบั้มอัลเทอร์เนทีฟยอดเยี่ยมอีกด้วย
หลังจากที่อยู่ในช่วงพักวง และงานสตูดิโออัลบั้มร่วม 3 ปี ล่าสุด แจ็ก ไวต์ และ เม็ก ไวต์ ตัดสินใจประกาศแยกวง "เดอะไวต์สไตรปส์" อย่างเป็นทางการ เมื่อวันที่ 2 กุมภาพันธ์ 2011
ผลงานเพลง > สตูดิโออัลบั้ม

The White Stripes (1999)
De Stijl (2000)
White Blood Cells (2001)
Elephant (2003)
Get Behind Me Satan (2005)
Icky Thump (2007)
แหล่งข้อมูลอื่น

Official site
เด็กดักแด้

| โรคเด็กดักแด้ |
| --- | --- |
ชื่ออื่น: โรคผิวหนังเกล็ดปลาชนิดฮาร์เลควิน, hyosis fetalis, ichthyosis fetalis, keratosis diffusa fetalis, harlequin fetus, ichthyosis congenita gravior

Harlequin-type ichthyosis
สาขาวิชา: ตจวิทยา
อาการ: ผิวหนังหนาพร้อมรอยแตก, องคฺประกอบใบหน้าผิดปกติ
ภาวะแทรกซ้อน: ปัญหาในการหายใจ, ติดเชื้อ, ปะญหาเกี่ยวกับอุณหภูมิร่างกาย, ขาดน้ำ
การตั้งต้น: ตั้งแต่เกิด
สาเหตุ: พันธุกรรม (ออโตโซมอลรีเซสสีฟ)
วิธีวินิจฉัย: ขึ้นอยู่กับการแสดงออกและการตรวจสอบทางพันธุกรรม
โรคอื่นที่คล้ายกัน: Ichthyosis congenita, Lamellar ichthyosis
การรักษา: รักษาพยุงอาการ, ครีมเพิ่มความชุ่มชื้น
ยา: ยาฆ่าเชื้อ, etretinate, retinoids
พยากรณ์โรค: โดยทั่วไปเสียชีวิตในเดือนแรก
ความชุก: 1 ใน 300,000
โรคดักแด้ หรือ ทารกดักแด้ หรือ โรคผิวหนังเกล็ดปลาชนิดฮาร์เลควิน (อังกฤษ: Harlequin-type ichthyosis) เป็นโรคทางพันธุกรรมที่ส่งผลให้เกิดการหนาตัวของผิวหนังแทบทั่วทั้งบริเวณของร่างกายตั้งแต่แรกเกิด ผิวหนังจะสร้างแผ่นรูปเพชรที่แยกจากกันด้วยรอยแตกลึก ซึ่งส่งผลกระทบต่อรูปทรงของเปลือกตา จมูก ปาก หู และจำกัดการเคลื่อนไหวของแขนและขา Restricted movement of the chest can lead to breathing difficulties. แผ่นต่าง ๆ นี้จะหลุดลอกออกในเวลาหลายสัปดาห์ อาการแทรกซ้อนอื่นที่อาจเกิดขึ้นได้ เช่น การคลอดก่อนกำหนด, การติดเชื้อ, ปัญหาเกี่ยวกับอุณหภูมิร่างกาย, และ ภาวะขาดน้ำ โรคทารกดักแด้ถือเป็นรูปแบบของโรคผิวหนังเกล็ดปลาที่รุนแรงที่สุด
เดอะลอร์ดออฟเดอะริงส์ (ภาพยนตร์ชุด)
ภาพยนตร์ > ศึกหอคอยคู่กู้พิภพ

บทความหลัก: ศึกหอคอยคู่กู้พิภพ
ภาพยนตร์ > มหาสงครามชิงพิภพ

บทความหลัก: มหาสงครามชิงพิภพ
นักแสดงและทีมงาน

ภาพยนตร์ไตรภาคประกอบด้วยนักแสดงนำเป็นจำนวนมาก ได้แก่ (เรียงตามตัวอักษรและจากซ้ายไปขวา) ฌอน แอสติน, ณอน บีน, เคต แบลนเชตต์, ออร์แลนโด บลูม, บิลลี บอยด์, คริสโตเฟอร์ ลี, วิกโก มอร์เทนเซน, เอียน แม็กเคลเลน, โดมินิก โมนาแฮน, จอห์น ริส-เดวีส์, แอนดี เซอร์กิส, ลิฟ ไทเลอร์, คาร์ล เออร์บัน, ฮิวโก วีฟวิงและเอไลจาห์ วูด
นักแสดงและทีมงาน > การคัดเลือกนักแสดง

แจ็กสันเริ่มการสนทนาเชิงนามธรรมเกี่ยวกับการคัดเลือกนักแสดงระหว่างการพัฒนาบทกับมิราแม็กซ์ แจ็กสัน, วอลช์และโบเยนส์ รวบรวมรายชื่อนักแสดงที่ต้องการ ประกอบด้วย เคต แบลนเชตต์ สำหรับบทบาท กาลาเดรียล และ เอียน โฮล์ม สำหรับบทบาท บิลโบ ฟิลิปปา โบเยนส์ สงสัยว่า แพทริก สจ๊วร์ต จะเหมาะกับบทของแกนดัล์ฟหรือไม่ เธอจึงดูเทปการแสดงของเขาที่แสดงตรงข้ามกับเอียน แม็กเคลเลน และเธอก็ได้แนะนำแม็กเคลเลนให้กับแจ็กสัน แม็กเคลเลนกลายเป็นตัวเลือกแรกของแจ็กสันสำหรับบทบาทแกนดัล์ฟ คริสโตเฟอร์ ลี อยากแสดงเป็นแกนดัล์ฟ เขาส่งภาพถ่ายของเขาในชุดพ่อมดให้กับแจ็กสัน แต่แจ็กสันตัดสินใจว่าเขาจะแสดงเป็นซารูมานที่สมบูรณ์แบบแทน
มิราแม็กซ์ต้องการนักแสดงที่มีชื่อเป็นที่รู้จักสำหรับบทบาทแกนดัล์ฟ โดยแนะนำ แมกซ์ ฟอน ซีโดวหรือพอล สโกฟีลด์ และต้องการดาราอเมริกัน มีการพูดถึง มอร์แกน ฟรีแมน ด้วย เมื่อนิวไลน์เข้ามารับช่วงต่อ พวกเขาแนะนำ คริสโตเฟอร์ พลัมเมอร์หรือฌอน คอนเนอรี สำหรับบทบาทแกนดัล์ฟ (ทั้งคู่ต่างปฏิเสธบทดังกล่าว) และปฏิเสธ ริชาร์ด แฮร์ริส เมื่อชื่อของเขาปรากฏขึ้น เมื่อฟอน ซีโดวถามถึงบทบาทอื่น ๆ ตัวแทนของเขาบอกว่าพวกเขากำลังมองหานักแสดงชาวอังกฤษ
แจ็กสันกำลังมองหาตัวเลือกสำรองสำหรับบทบาทต่าง ๆ ขณะที่เขากำลังคัดเลือกนักแสดง ได้แก่ ลูซี ลอว์เลสส์และนิโคล คิดแมน สำหรับบทบาท กาลาเดรียล, แอนโทนี ฮ็อปกินส์หรือซิลเวสเตอร์ แมกคอย (ได้รับการคัดเลือกนักแสดงใหม่เป็นราดากาสต์) สำหรับบทบาท บิลโบ, พอล สโกฟีลด์, เจเรมี ไอเอินส์, มัลคอล์ม แมคโดเวลล์หรือทิม เคอร์รี สำหรับบทบาท ซารูมาน ทอม เบเกอร์, ทอม วิลกินสัน, แซม นีล, เบอร์นาร์ด ฮิลล์ (ได้รับการคัดเลือกให้แสดงเป็นเธโอเดนแทน) และปีเตอร์ โอทูล, และนักแสดงวัยชราหลายคนที่เข้ามาออดิชันสำหรับบทบาทอื่น ๆ เช่น แพทริก แมกูเวนและแอนโทนี ฮ็อปกินส์
มิราแม็กซ์และแจ็กสันเจรจากับเซอร์ แดเนียล เดย์-ลูวิส สำหรับบทบาท อารากอร์น โดยเริ่มต้นจาก "การคาดเดาทางอินเทอร์เน็ตอย่างเพ้อฝัน" ว่าเดย์-ลูอิสได้รับการติดต่อสำหรับบทนี้หลายครั้ง แม้ว่าในที่สุดแจ็กสันจะสอบถามเกี่ยวกับเขา แจ็กสันเลือก สจวร์ต ทาวน์เซนด์ ซึ่งสตูดิโอมองว่าเขายังเด็กเกินไป หลังจากเริ่มถ่ายทำ แจ็กสันเห็นด้วยและตัดสินใจหานักแสดงคนใหม่ พวกเขาติดต่อ วิกโก มอร์เทนเซน แต่ยังได้พูดคุยกับ รัสเซล โครว์ (ก่อนหน้านี้ เขาเคยเข้ามาออดิชันสำหรับบทบาทโบโรเมียร์) เผื่อเอาไว้เป็นตัวเลือกสำรอง
แพทริก แมกูเวน เป็นตัวเลือกแรกสำหรับบทบาท เดเนธอร์ เมื่อแจ็กสันพบกับเขา เขานั้น "ค่อนข้างอารมณ์เสีย" และพวกเขาติดต่อ โดนัลด์ ซัทเทอร์แลนด์และจอห์น ริส-เดวีส์ ในที่สุด จอห์น โนเบิล ก็ได้รับเลือกให้แสดงในบทบาทดังกล่าว เดวีส์ได้รับเลือกใหม่ให้แสดงเป็นกิมลี แทนที่ บิลลี คอนโนลลี (ได้รับเลือกให้แสดงเป็นเดน), โรเบิร์ต เทรบอร์และทิโมธี สปอลล์ ในระหว่างการพูดคุยกับมิราแม็กซ์ มีชื่อของเลียม นีสันปรากฏขึ้นมา สำหรับบทบาทโบโรเมียร์ แต่เขาปฏิเสธ แดเนียล เคร็ก เข้ามาออดิชันบทบาทดังกล่าว นิวไลน์แนะนำ นิโคลัส เคจ แต่แจ็กสันปฏิเสธ และเลือก ณอน บีน
นักแสดงและทีมงาน > ทีมงาน

| ทีมงาน | อภินิหารแหวนครองพิภพ | ศึกหอคอยคู่กู้พิภพ | มหาสงครามชิงพิภพ |
| --- | --- | --- | --- |
กำกับภาพยนตร์: ปีเตอร์ แจ็กสัน
อำนวยการสร้าง: แบร์รี เอ็ม. ออสบอร์น, ปีเตอร์ แจ็กสัน, ฟราน วอลช์และทิม แซนเดอร์ส
เขียนบทภาพยนตร์: ฟราน วอลช์, ฟิลิปปา โบเยนส์, ปีเตอร์ แจ็กสันและสตีเฟน ซินแคลร์
แต่งดนตรีประกอบ: ฮาเวิร์ด ชอร์
กำกับภาพ: แอนดรูว์ เลสนี
| ตัดต่อ | จอห์น กิลเบิร์ต | ไมเคิล ฮอร์ตัน | เจมี เซลเคิร์ก |
ออกแบบงานสร้าง: แดน เฮนนาห์และแกรนต์ เมเจอร์
ออกแบบแนวคิด: แอลัน ลีและจอห์น ฮาว
ออกแบบเครื่องแต่งการ: นกิลา ดิกสันและริชาร์ด เทย์เลอร์
หัวหน้างานเทคนิคพิเศษ: จิม ไรเจิล
บริษัทผู้สร้าง: นิวไลน์ซินีมาและวิงนัตฟิล์มส
บริษัทผู้จัดจำหน่าย: นิวไลน์ซินีมา
การออกแบบ

แจ็กสันเริ่มจัดทำสตอรี่บอร์ดของภาพยนตร์ทั้งสามภาคกับ คริสเตียน ริเวอร์ส ในเดือนสิงหาคม ค.ศ.1997 และมอบหมายให้ทีมงานของเขาไปจัดเตรียมโลก "มิดเดิลเอิร์ธ" ให้พร้อม เวลาเดียวกัน แจ็กสันว่าจ้างให้เพื่อนร่วมงานเก่าแก่ ริชาร์ด เทย์เลอร์ เจ้าของเวต้าเวิร์คชอป สตูดิโอเล็กๆ ในนิวซีแลนด์ รับผิดชอบงานออกแบบหลักห้าส่วนได้แก่ เสื้อเกราะ เครื่องอาวุธ แต่งหน้า สัตว์ประหลาด และฉากขนาดย่อม  เดือนพฤศจิกายน ค.ศ.1997 ศิลปินนักวาดภาพจากผลงานของโทลคีนผู้มีชื่อเสียงสองคน คือ อลัน ลี และ จอห์น ฮาว ได้เข้ามาร่วมงานกับโครงการ และได้สร้างภาพจากจินตนาการในหนังสือให้ออกมาชัดเจนยิ่งขึ้น แกรนต์ เมเจอร์ ได้รับมอบหมายให้สร้างภาพแบบร่างของคนทั้งสองให้ออกมาเป็นโมเดลของจริง
แจ็กสันให้ความสำคัญกับรายละเอียดเล็กๆ น้อยๆ ทุกอย่างในการทำงาน เขาต้องการให้โลกมิดเดิลเอิร์ธในภาพยนตร์ดูสมจริงสมจังที่สุด ตัวอย่างเช่น การสร้างเมืองฮอบบิตันขึ้นใหม่ในฟาร์มแห่งหนึ่ง โดยการลงทุนปลูกหญ้าและต้นไม้ต่างๆ ล่วงหน้าเป็นเวลานานนับปี การออกแบบสัดส่วนสัตว์ประหลาดเช่น ปีกของเฟลบีสต์ จะต้องสมเหตุสมผลว่ามันบินได้ด้วยปีกนั้นจริงๆ เวต้าเวิร์คชอปสร้างเสื้อเกราะกว่า 48,000 ตัว คันธนู 500 คัน ลูกศรนับหมื่นดอก และเท้าฮอบบิทกว่า 1800 คู่ เพื่อใช้ประกอบในการแสดง รวมถึงฉากในภาพยนตร์ที่ถูกสร้างขึ้นในสัดส่วนต่างๆ เพื่อใช้ถ่ายทำกับตัวละครในแบบต่างๆ เป็นต้น
การถ่ายทำ

การถ่ายทำภาพยนตร์ไตรภาคเดอะลอร์ดออฟเดอะริงส์ ถ่ายทำในประเทศนิวซีแลนด์ทั้งหมดพร้อมกันทั้งสามภาค ตั้งแต่วันที่ 11 ตุลาคม ค.ศ.1999 จนถึงวันที่ 22 ธันวาคม ค.ศ.2000 เป็นเวลารวมทั้งสิ้น 274 วัน หลังจากนั้นมีการถ่ายซ่อมเล็กๆ น้อยๆ ในระหว่างปี 2001 ถึง 2004 ใช้สถานที่ถ่ายทำทั้งหมดถึง 150 แห่ง ใช้กองถ่ายทำทั้งหมด 7 กอง โดยแจ็กสันคุมกองหลัก และมีผู้กำกับกองอื่นๆ อีกได้แก่ จอห์น แมคฮัฟฟี่, จอฟฟ์ เมอร์ฟี่, แฟรน วอลช์, แบร์รี่ ออสบอร์น, ริค พอร์รัส และผู้ช่วยผู้กำกับอีกหลายคน โดยกองถ่ายย่อยจะส่งข้อมูลผ่านดาวเทียมมาแสดงผลบนจอมอนิเตอร์ของแจ็กสันที่กองถ่ายหลัก เพื่อให้เขาตรวจสอบผล บางครั้งกองถ่ายภาพยนตร์ต้องไปตั้งกองถ่ายทำในสถานที่ห่างไกลในนิวซีแลนด์ที่ไม่มีถนนเข้าถึง และสภาพอากาศอันแปรปรวนในนิวซีแลนด์ซึ่งเป็นเกาะกลางมหาสมุทร ทำให้ทีมงานต้องเตรียมชุดยังชีพติดตัวไว้เสมอเผื่อกรณีฉุกเฉินหากเฮลิคอปเตอร์ไม่สามารถมารับพวกเขากลับเข้าเมืองได้ทันเวลา
เทคนิคพิเศษ

ภาพยนตร์ภาคแรกมีการถ่ายทำฉากเทคนิคพิเศษ 540 ช็อต ภาคที่สอง 799 ช็อต และภาคสุดท้ายถ่ายทำเทคนิคพิเศษถึง 1488 ช็อต (รวมทั้งสิ้น 2730 ช็อต) เมื่อนับรวมกับเนื้อเรื่องส่วนขยายหรือ Extended Editions มีฉากพิเศษรวมทั้งสิ้น 3420 ช็อต ในตอนเริ่มต้นโครงการ ภาพยนตร์ใช้นักเทคนิคพิเศษทางภาพ 260 คน และต้องเพิ่มจำนวนทีมงานขึ้นเป็นสองเท่าเมื่อถ่ายทำไปถึงภาคที่สอง คือศึกหอคอยคู่กู้พิภพ หัวหน้าทีมงานเทคนิคพิเศษคือ จิม ไรเจิล (Jim Rygiel) และ แรนดี้ คุก (Randy Cook) พวกเขาต้องทำงานกันอย่างหนักเพื่อให้ได้ภาพเทคนิคพิเศษออกมาดังต้องการในเวลาอันรวดเร็ว ให้ทันกับจินตนาการของแจ็กสันที่วิ่งฉิว เช่น ฉากสำคัญๆ ในศึกเฮล์มสดีพเกือบทั้งหมดสร้างขึ้นภายในเวลาหกสัปดาห์สุดท้ายของช่วง post-production ของศึกหอคอยคู่กู้พิภพ งานอันเร่งรีบนี้ยังเกิดขึ้นอีกครั้งในหกสัปดาห์สุดท้ายของช่วง post-production ของกษัตริย์คืนบัลลังก์
ดนตรีประกอบ

โฮวาร์ด ชอร์ เป็นผู้ประพันธ์ดนตรีประกอบภาพยนตร์ทั้งสามภาค เขาได้รับว่าจ้างเข้าร่วมทีมงานในเดือนสิงหาคม ค.ศ. 2000 จากนั้นจึงได้ไปเยี่ยมชมการถ่ายทำและการตัดต่อภาพยนตร์ ดนตรีประกอบชุดแรกบันทึกเสียงในเวลลิงตัน แต่ดนตรีประกอบเรื่องที่เหลือทั้งหมดบันทึกเสียงที่ Watford Town Hall และมิกซ์เสียงที่ Abbey Road Studios ในกรุงลอนดอน ประเทศอังกฤษ
วงดนตรี London Philharmonic Orchestra เป็นผู้บรรเลงดนตรีประกอบทั้งหมด โดยมีนักดนตรีและศิลปินอีกมากมายร่วมงานด้วย เช่น เบน เดล แมสโตร, เอนยา, เรเน่ เฟลมมิง, เซอร์ เจมส์ กัลเวย์ และ แอนนี่ เล็นนอกซ์ นักแสดงบางคนก็ร่วมบันทึกเสียงด้วย เช่น บิลลี บอยด์ วิกโก มอร์เทนเซ่น ลิฟ ไทเลอร์ มิรันดา ออตโต และตัวปีเตอร์ แจ็กสันเอง คำร้องในบทเพลงหลายบทประพันธ์โดย แฟรน วอลช์ และฟิลิปปา โบเยนส์ จากนั้น เดวิด ซาโล จึงแปลงไปเป็นภาษาของโทลคีน สำหรับเพลงจบของภาพยนตร์ตอนที่สาม คือ Into the West แจ็กสันและวอลช์ ตั้งใจมอบให้เป็นของขวัญแด่เพื่อนรุ่นน้อง คาเมรอน ดันแคน ซึ่งเสียชีวิตด้วยโรคมะเร็งในปี ค.ศ. 2003
การตอบรับ > บ็อกซ์ออฟฟิศ

| ภาพยนตร์> ภาพยนตร์.ภาพยนตร์ | วันฉายในสหรัฐ> วันฉายในสหรัฐ.วันฉายในสหรัฐ | ทำเงินในบ็อกซ์ออฟฟิศ> สหรัฐและแคนาดา.สหรัฐและแคนาดา | ทำเงินในบ็อกซ์ออฟฟิศ> ประเทศอื่น.ประเทศอื่น | ทำเงินในบ็อกซ์ออฟฟิศ> ทั่วโลก.ทั่วโลก | อันดับสูงสุด> สหรัฐและแคนาดา.อันดับ | อันดับสูงสุด> สหรัฐและแคนาดา.สูงสุด | อันดับสูงสุด> ทั่วโลก.อันดับ | อันดับสูงสุด> ทั่วโลก.สูงสุด | ทุนสร้าง> ทุนสร้าง.ทุนสร้าง | อ้างอิง> อ้างอิง.อ้างอิง |
| --- | --- | --- | --- | --- | --- | --- | --- | --- | --- | --- |
| อภินิหารแหวนครองพิภพ | 19 ธันวาคม ค.ศ. 2001 (2001-12-19) | $315,710,750 | $581,979,322 | $897,690,072 | 78 | 9 | 64 | 5 | $93 ล้าน |  |
| ศึกหอคอยคู่กู้พิภพ | 18 ธันวาคม ค.ศ. 2002 (2002-12-18) | $342,551,365 | $604,943,730 | $947,495,095 | 57 | 7 | 56 | 4 | $94 ล้าน |  |
| มหาสงครามชิงพิภพ | 17 ธันวาคม ค.ศ. 2003 (2003-12-17) | $377,845,905 | $768,185,007 | $1,146,030,912 | 45 | 6 | 24 | 2 | $94 ล้าน |  |
| ทั้งหมด | ทั้งหมด | $1,036,108,020 | $1,955,108,059 | $2,991,216,079 |  |  |  |  | $281 ล้าน |  |
↑  แหล่งข้อมูลอื่นนอกเหนือจาก บ็อกซ์ออฟฟิศโมโจ ที่อ้างอิงถึงทุนสร้างของไตรภาคที่ 281 ล้านดอลลาร์สหรัฐ ได้แก่ เดอะนิวยอร์กไทมส์, ดิอินดีเพ็นเดนต์, เดอะเทลิกราฟ, บิสซิเนสอินไซเดอร์, คอลไลเดอร์, และ อินดีไวร์.
การตอบรับ > รางวัล

| สาขา> สาขา.สาขา | งานประกาศผลรางวัลออสการ์ ครั้งที่ 74> อภินิหารแหวนครองพิภพ | งานประกาศผลรางวัลออสการ์ ครั้งที่ 75> ศึกหอคอยคู่กู้พิภพ | งานประกาศผลรางวัลออสการ์ ครั้งที่ 76> มหาสงครามชิงพิภพ |
| --- | --- | --- | --- |
| ภาพยนตร์ | เสนอชื่อเข้าชิง | เสนอชื่อเข้าชิง | ชนะ |
| ผู้กำกับ | เสนอชื่อเข้าชิง |  | ชนะ |
| บทภาพยนตร์ดัดแปลง | เสนอชื่อเข้าชิง |  | ชนะ |
| นักแสดงสมทบชาย | เสนอชื่อเข้าชิง |  |  |
| กำกับศิลป์ | เสนอชื่อเข้าชิง | เสนอชื่อเข้าชิง | ชนะ |
| กำกับภาพ | ชนะ |  |  |
| ออกแบบเครื่องแต่งกาย | เสนอชื่อเข้าชิง |  | ชนะ |
| ลำดับภาพ | เสนอชื่อเข้าชิง | เสนอชื่อเข้าชิง | ชนะ |
| แต่งหน้า | ชนะ |  | ชนะ |
| ดนตรีประกอบ | ชนะ |  | ชนะ |
| เพลงประกอบ | เสนอชื่อเข้าชิง |  | ชนะ |
| ลำดับเสียง |  | ชนะ |  |
| บันทึกเสียง | เสนอชื่อเข้าชิง | เสนอชื่อเข้าชิง | ชนะ |
เทคนิคพิเศษ: ชนะ
↑  เอียน แม็กเคลเลน ในบท แกนดัล์ฟ
↑  เพลง "เมย์อิตบี"
↑  เพลง "อินทูเดอะเวสต์".
↑  ก่อนงานประกาศผลรางวัลออสการ์ ครั้งที่ 76 และจนถึงงานประกาศผลรางวัลออสการ์ ครั้งที่ 93 ชื่อสาขานั้นเรียกว่า 'เสียงยอดเยี่ยม'
แหล่งอ้างอิง

Nathan, Ian (2018). Anything You Can Imagine: Peter Jackson and the Making of Middle Earth. HarperCollins. ISBN 978-0008192501.
แหล่งข้อมูลอื่น

เว็บไซต์ทางการของภาพยนตร์
เว็บไซต์แฟนคลับ TheOneRing.net
| ด ค กปีเตอร์ แจ็กสัน |
| --- | --- |
กำกับภาพยนตร์: แบดเทสต์ (1987)  ·  Meet the Feebles (1989)  ·  Braindead (1992)  ·  Heavenly Creatures (1994)  ·  สามผีสี่เผ่าเขย่าโลก (1996)  ·  อภินิหารแหวนครองพิภพ (2001)  ·  ศึกหอคอยคู่กู้พิภพ (2002)  ·  มหาสงครามชิงพิภพ (2003)  ·  คิงคอง (2005)  ·  สัมผัสแค้นจากสวรรค์ (2009)  ·  เดอะ ฮอบบิท: การผจญภัยสุดคาดคิด (2012)  ·  เดอะ ฮอบบิท: ดินแดนเปลี่ยวร้างของสม็อค (2013)  ·  เดอะ ฮอบบิท: สงคราม 5 ทัพ (2014)
ภาพยนตร์อื่น ๆ: The Valley (1976)  ·  Forgotten Silver (1995)  ·  Crossing the Line (2008)
อำนวยการสร้างเท่านั้น: Valley of the Stereos (1992)  ·  Jack Brown Genius (1997, also writer)  ·  ยึดแผ่นดิน เปลี่ยนพันธุ์มนุษย์ (2009)  ·  การผจญภัยของตินติน (2011)  ·  West of Memphis (2012)
บริษัท: เวตาเวิร์กช็อป  ·  เวตาดิจิทัล  ·  พาร์กโรดโพสต์
ส่วนที่เกี่ยวข้อง:  เดอะลอร์ดออฟเดอะริงส์  เดอะ ฮอบบิท 
เอียน แม็กเคลเลน ได้รับหลายรางวัลจากการแสดงของเขาในบทบาท แกนดัล์ฟ รวมไปถึงการเสนอชื่อเข้าชิงในสาขานักแสดงสมทบชายยอดเยี่ยม ณ งานประกาศผลรางวัลออสการ์ ครั้งที่ 74
เดอะโครนิเคิลส์ออฟนาร์เนีย: เดอะไลออน, เดอะวิตช์ แอนด์เดอะวอร์โดรบ

| เดอะโครนิเคิลส์ออฟนาร์เนีย: เดอะไลออน, เดอะวิตช์ แอนด์เดอะวอร์โดรบ |
| --- | --- |
ภาพหน้าปกภูมิภาคแพลสำหรับเพลย์สเตชัน 2
ผู้พัฒนา: แทรเวลเลอส์เทลส์
ผู้จัดจำหน่าย: บวยนาวิสตาเกมส์
เครื่องเล่น: เอกซ์บอกซ์, เพลย์สเตชัน 2, ไมโครซอฟท์ วินโดวส์, นินเท็นโด ดีเอส, เกมคิวบ์, เกมบอยอัดวานซ์
วางจำหน่าย:  14 พฤศจิกายน ค.ศ. 2005 อเมริกาเหนือ: 14 พฤศจิกายน ค.ศ. 2005 ภูมิภาคแพล: 25 พฤศจิกายน ค.ศ. 2005ภูมิภาคแพล: 31 มีนาคม ค.ศ. 2006 (เกมคิวบ์ และเอกซ์บอกซ์) 
แนว: แอ็กชันผจญภัย
รูปแบบ: ผู้เล่นเดี่ยว, หลายผู้เล่น
เดอะโครนิเคิลส์ออฟนาร์เนีย: เดอะไลออน, เดอะวิตช์ แอนด์เดอะวอร์โดรบ (อังกฤษ: The Chronicles of Narnia: The Lion, the Witch and the Wardrobe) เป็นวิดีโอเกมแอ็กชันผจญภัยที่ได้รับการเปิดตัวใน ค.ศ. 2005 โดยบริษัทแทรเวลเลอส์เทลส์ เกมดังกล่าวสร้างจากภาพยนตร์ดัดแปลงนวนิยายที่มีชื่ออังกฤษเดียวกัน ซึ่งเปิดตัวในเดือนพฤศจิกายนก่อนภาพยนตร์สำหรับคอนโซลหลักอย่างเกมคิวบ์, พีซี, เอกซ์บอกซ์, เพลย์สเตชัน 2, นินเท็นโด ดีเอส และเกมบอยอัดวานซ์ นอกจากนี้ ใน ค.ศ. 2005 ทางดิสนีย์โมบายล์ได้เปิดตัวเกมสวมบทบาท, เกมวางแผน และเกมหมากรุก (ที่ทั้งหมดมีชื่อเดียวกัน) สำหรับระบบโทรศัพท์ไร้สาย อนึ่ง วิลเลียม มอสลีย์, สแกนดาร์ เคนส์, แอนนา ป็อปเปิลเวลล์, จอร์จี เฮนเลย์, เอลิซาเบธ ฮอว์ธอร์น และจิม บรอดเบนต์ รับบทเป็นตัวละครสำคัญในภาพยนตร์